
-SONLI SHARTNOMA

___________ shahri							“____” ____________ 2026-yil

Xarid komissiyasining (202_ yil ______dagi __-son bayonnomasi) (qarori)ga muvofiq, _____________________________________________, keyingi o‘rinlarda “Buyurtmachi” deb yuritiladi, Ustavi asosida faoliyat yurituvchi direktor B.Islamov, bir tomondan va ____________________________, keyingi o‘rinlarda “Ijrochi” deb yuritiladi, Ustav asosida faoliyat yurituvchi direktor _________________ ikkinchi tomondan, shuningdek, shartnomada “tomon” sifatida alohida va birgalikda “tomonlar” deb yuritiladi, ushbu shartnomani quyida keltirilganlar bo‘yicha tuzdilar:

I. SHARTNOMA PREDMETI
1.1. “Ijrochi” ushbu shartnomaning ajralmas qismi bo‘lgan 1-ilovaga muvofiq, “Tovarlar”, miqdori va boshqa hususiyatlariga ko‘ra, 2-ilovadagi texnik tavsiflarga to‘liq mos keladigan “Tovarlar”ni 3-ilovaga muvofiq ko‘rsatilgan manziliga yetkazib berish majburiyatini oladi, “Buyurtmachi” esa ushbu shartnomada belgilangan shartlarda va muddatlarda tovarlarni qabul qilish va haqini to‘lash majburiyatini oladi

I II. SHARTNOMANING UMUMIY MIQDORI VA HISOB-KITOB TARTIBI
2.1. Mazkur shartnoma bo‘yicha “Ijrochi” tomonidan yetkazib beriladigan “Tovar”ning umumiy miqdori, 12 foiz qo‘shilgan qiymat solig‘i bilan birgalikda qo‘shib hisoblaganda _________________________________ so‘mni tashkil etadi.
2.2. “Tovarlar” uchun hisob-kitoblar “Ijrochi”ning bank hisob raqamiga pul mablag‘larini o‘tkazish yo‘li bilan naqd pulsiz hisob-kitob qilish orqali “Buyurtmachi” tomonidan amalga oshiriladi.
2.3. “Buyurtmachi” ushbu shartnoma imzolangan va O‘zbekiston Respublikasi Iqtisodiyot va moliya vazirligi G‘aznachiligida ro‘yxatga olingan vaqtdan boshlab 15 (o‘n besh) kalendar kun mobaynida shartnoma umumiy summasining
15 (o‘n besh) foizi miqdorida “Ijrochi”ga oldindan to‘lovni amalga oshiradi, agarda “Ijrochi” tomonidan ushbu shartnomaning 2.6-bandida ko‘rsatilgan majburiyatlar bajarilgan bo‘lsa.
2.4. Keyingi to‘lovlar “Buyurtmachi” tomonidan har bir tugallangan tovar partiyasi yetkazib berilgandan va shartnomaning 2.5-bandida belgilangan tegishli hujjatlar taqdim etilgandan so‘ng 30 (o‘ttiz) kalendar kun ichida “Ijrochi”ga to‘lab beriladi.
2.5. “Tovarlar” umumiy miqdorining qolgan qismi “Ijrochi” tomonidan taqdim etilgan hisob-fakturalar, “Tovarlar”ni qabul qilish dalolatnomalari va (mutaxassis) laboratoriya xulosalariga muvofiq, tovarlar to‘liq yetkazib berilgandan so‘ng
30 (o‘ttiz) kalendar kun ichida “Ijrochi” hisob raqamiga o‘tkaziladi.
2.6. Tuzilgan shartnoma bo‘yicha majburiyatlarni bajarish kafolati sifatida “Ijrochi” “Buyurtmachi”ning maxsus hisob raqamiga mazkur shartnoma tuzilganidan 5 (besh) bank ish kunidan kechikmasdan pul mablag‘lari ko‘rinishidagi “Tovar” umumiy summasining 3 (uch) foizi miqdoridagi kafolat summasini o‘tkazish majburiyatini ta’minlashi shart.
Mazkur ta’minlash majburiyati bajarilmagan taqdirda “Buyurtmachi” shartnomaning 2.4. va 2.5-bandlarida belgilangan muddat o‘tganidan qat’i nazar oldindan to‘lovni yoki navbatdagi to‘lovni amalga oshirmaslikka haqli.
2.7. Tuzilgan shartnoma bo‘yicha majburiyatlarni bajarish kafolati berilmagan taqdirda, “Buyurtmachi” ushbu shartnomaning 2.6-bandida nazarda tutilgan shartlar bajarilgunga qadar “Ijrochi”ga oldindan to‘lovni amalga oshirmaslik huquqiga ega.
Kafolat miqdori “Ijrochi”ga ushbu shartnoma shartlariga muvofiq belgilangan muddatda hamda miqdor va sifat bo‘yicha “tovarlar” to‘liq yetkazib berilganligini tasdiqlovchi hujjatlar “Ijrochi” tomonidan taqdim etilganidan keyin qaytariladi.
2.8. “Ijrochi” ushbu shartnomani imzolash orqali kafolat summasi qaytarilgan paytda kafolat miqdoridan penya, jarima to‘lovlari va “Buyurtmachi”ga yetkazilgan zarar miqdorining ushlab qolinishi bo‘yicha “Buyurtmachi” so‘zsiz huquqqa ega ekanligini o‘z roziligi bilan tasdiqlaydi.
Shuningdek, ijrochi shartnoma shartlarini to‘liq bajarmagan taqdirda, buyurtmachi tomonidan unga nisbatan mazkur shartnomaga muvofiq hisoblanadigan neustoykalar (jarima, penya) ijrochiga yozma ravishda ogohlantirib, shartnomaning umumiy summasidan ushlab qolinadi.

III. TOVARLARNI YETKAZIB BERISH MUDDATI VA TARTIBI
3.1. “Ijrochi” avans mablag‘lari (oldindan to‘lov) uning hisob raqamiga tushgan paytdan boshlab tovarlarni yetkazib berishni boshlash majburiyatini oladi.
Shuningdek, “Ijrochi” ushbu shartnoma shartlariga muvofiq shartnoma imzolangan paytdan boshlab “Tovar”ni yetkazib berishni boshlash huquqiga ega.
3.2. “Tovar”larni yetkazib berish — oldindan to‘lov to‘lab berilgan kundan boshlab 60 (oltmish) bank kun ichida amalga oshiriladi. Tovarni yetkazib berishning so‘nggi muddati 60 (oltmishinchi) bank kuni hisoblanadi.
3.3. “Ijrochi” “Buyurtmachi”ni tovarni yetkazib berishga tayyorligi to‘g‘risida kamida 5 (besh) kalendar kun oldin xabardor qiladi.
3.4. “Tovar”larni “Buyurtmachi”ga yetkazib berish (transport va boshqalar orqali) “Ijrochi”ning mablag‘lari hisobidan belgilangan manzilga olib borish orqali amalga oshiriladi.

IV. TOVAR SIFATI VA KAFOLATI
4.1. “Ijrochi” yetkazib berilayotgan tovarlarning xarid hujjatlarida belgilangan texnik standart va shartlarga hamda mazkur shartnoma shartlariga mos kelishini kafolatlaydi.
4.2. Tovarning sifati hamda miqdori shartnomaning 5.2-bandiga muvofiq “Tovar”ni yetkazib berish manzilida tekshiriladi va qabul qilib olinadi.
4.3. “Ijrochi” lot bo‘yicha topshirilayotgan har bir partiyaga (majburiy sertifikatsiyaga tegishli tovarlar bo‘yicha) “Tovar” nomi va miqdori ko‘rsatilgan muvofiqlik sertifikati hamda sanitariya-epidemiologiya xulosasini taqdim etishi shart.
Yetkazib beriladigan “Tovar” texnik shartlarga muvofiq o‘ralishi kerak.
4.4. Majburiy ravishda, har bir yetkazib beriladigan tovar har bir tovar uchun texnik topshiriq bo‘yicha talab qilinadigan belgiga ega bo‘lishi kerak.
4.5. “Ijrochi” shartnomada kelishilgan tovarlar uchun ___ (texnik topshiriqqa asosan) oylik kafolat muddatini taqdim etadi. Kafolat muddati tovar qabul qilingan kundan boshlab hisoblanadi.
4.6. Kafolat xizmati “Ijrochi” mutaxassisi tomonidan tovarning o‘rnatilgan (yetkazib berilgan) joyida almashtirish yoki ta’mirlash yo‘li bilan amalga oshirilishi kerak. Yetkazib berilgan tovarning kafolat muddati davomida nuqsoni yoki nosozligi kelib chiqqan taqdirda, “Ijrochi” 10 (o‘n) kundan ortiq bo‘lmagan muddatda uni almashtirish yoki ta’mirlash majburiyatini oladi.
“Ijrochi” “Buyurtmachi”ga respublika hududlariga yetkazib berilgan tovarlarning kafolat xizmatini bajaradigan tashkiliy tuzilmasini taqdim etishi kerak.
“Ijrochi” kafolat muddati davomida tovarlarni almashtirish yoki ta’mirlash majburiyatini bajarmagan taqdirda, tovar miqdoriga teng zarar pulini qoplab beradi.
4.7. Yetkazib beruvchining ushbu shartnomada nazarda tutilgan kafolat majburiyati buyurtmachi tomonidan tovarni noto‘g‘ri ishlatish natijasida kelib chiqadigan nuqsonlarga nisbatan qo‘llanilmaydi.

V. TOVARLARNI QABUL QILISH
5.1. “Tovar”ni qabul qilish “Buyurtmachi” tomonidan “Ijrochi” vakillari ishtirokida tuzilgan qabul komissiyasi tomonidan shartnomada “Tovar”ga qo‘yilgan talablar doirasida amalga oshiriladi.
5.2. “Tovar”ni qabul qilib olish natijalari bo‘yicha tovarlarni qabul qilish-topshirish dalolatnomasi rasmiylashtiriladi. Yetkazib berilgan tovarlarning ushbu shartnoma shartlariga muvofiq emasligi aniqlangan taqdirda, kamchiliklarni bartaraf etish to‘g‘risidagi dalolatnoma rasmiylashtiriladi hamda darhol “Ijrochi”ga taqdim etiladi.
“Ijrochi”ning aybi bilan yetkazib berish vaqtida “Tovar”ning buzilishi yoki yo‘qolishi uchun “Ijrochi” javobgar bo‘ladi. Yo‘qotilgan yoki buzilgan “Tovar”lar yetkazib beruvchining o‘z hisobidan o‘rniga yangi mahsulot taqdim etilishi orqali qoplanadi.
5.3. “Ijrochi” aniqlangan kamchiliklarni dalolatnomani olgan kundan boshlab 10 (o‘n) kun ichida o‘z mablag‘lari hisobidan bartaraf etishga majburdir. “Tovar”larni qabul qilib olish muddati qabul qilib olish to‘g‘risidagi yoki kamchiliklar bartaraf etilganligi to‘g‘risidagi dalolatnomaga asoslanib yuborilgan hisob-fakturalar asosida aniqlanadi.

VI. TOMONLARNING MAJBURIYATLARI
6.1. “Ijrochi” majbur:
ushbu shartnoma imzolangan kundan boshlab 5 (besh) bank kuni ichida “Buyurtmachi”ning hisob raqamiga “Tovar” umumiy summasining 3 (uch) foizi miqdorida kafolat summasini o‘tkazishga;
“Buyurtmachi”ni tovarni yetkazib berishga tayyorligi to‘g‘risida kamida 5 (besh) kalendar kun oldin xabardor qilishga;
“Buyurtmachi”ga “Tovar”ni ushbu shartnomada belgilangan shartlar va muddatlarda yetkazib berishga;
agar “Tovar”ni yetkazib berish jarayonida belgilangan namunadan va ushbu shartnoma shartlarida ko‘rsatilgan talablardan chekinishga yo‘l qo‘yilgan bo‘lsa, “Buyurtmachi”ning talabiga binoan 10 kunlik muddat ichida aniqlangan barcha kamchiliklarni bepul bartaraf etishga;
tovarni unga tegishli bo‘lgan jihozlari bilan hamda qonun hujjatlarida nazarda tutilgan hujjatlar (sertifikatlar va h.k.) bilan taqdim etishga;
“Tovar”dan foydalanish va saqlash vaqtida uning texnik shartlarga muvofiqligini kafolatlashga hamda kafolat muddati davomida “Buyurtmachi” tomonidan aniqlangan kamchilikli mahsulotlarning nuqsonlarini bartaraf etishga va barcha xarajatlarni o‘z zimmasiga olishga;
shartnomani bajarish bilan bog‘liq jarayonlarda korrupsiyaga yo‘l qo‘ymaslikka va tomonlarning ichki ishlariga aralashmaslikka;
ushbu shartnomada belgilangan tovarlarning o‘z vaqtida va tegishli texnik standartlar asosida yetkazib berilishini monitoring qilishda “Buyurtmachi”ga to‘sqinlik qilmaslikka;
ushbu shartnomada ko‘rsatilgan shartnoma majburiyatlarini bajarishga.
6.2. “Buyurtmachi”:
ushbu shartnomada belgilangan muddatlarda yetkazib berilgan tovarlarni qabul qilish va o‘z vaqtida to‘lovlarni amalga oshirish;
shartnomani bajarish bilan bog‘liq jarayonlarda korrupsiyaga yo‘l qo‘ymaslik va tomonlarning ichki ishlariga aralashmaslik majburiyatini oladi.
VII. KORRUPSIYaGA QARShI ShART
7.1. Tomonlar:
	-  Tomonlar, ularning affilangan (o‘zaro bog‘langan) shaxslari va xodimlari, ushbu shartnoma bo‘yicha o‘z majburiyatlarini bajarishlari davomida korrupssiyaga qarshi kurashish sohasidagi O‘zbekiston Respublikasining amaldagi qonun hujjatlari talablarining buzilishiga olib keladigan va/yoki korrupsiya xarakteriga ega bo‘lgan, shu jumladan (ammo bu bilan cheklanmay) pora berish yoki berishni va’da qilish, ta’magirlik, pora olishga bevosita yoki bilvosita rozi bo‘lish xatti-harakatlari/harakatsizliklarini sodir etmaydilar.
	-  Tomonlar, ularning affilangan (o‘zaro bog‘langan) shaxslari va xodimlari boshqa Tomonning xodimlari yoki vakolatlangan vakillari qandaydir tarzda rag‘batlantirishdan, shu jumladan pul summalari, sovg‘alarni taqdim etish, ularning manziliga xizmatlarni beg‘araz ko‘rsatish yoki bu xodim yoki vakolatlangan vakil tomonidan uni rag‘batlantiruvchi Tomon foydasiga qandaydir xatti-harakatlarni/harakatsizliklar bajarilishini ta’minlashga qaratilgan ishlarni bajarishdan voz kechadilar deb ma’lum qiladilar.
7.2. Tomonda ushbu shartnomaning 7.1-bandidagi talablarni buzish sodir etilganligi yoki sodir etilishi mumkinligi to‘g‘risidagi shubhalar yuzaga kelgan holda, tegishli Tomon bu haqda ikkinchi Tomonni xabardor qilish, korrupsiya bilan kurashish sohasidagi O‘zbekiston Respublikasi qonun hujjatlarining normalari buzilganligi faktining rad etib bo‘lmaydigan dalillari mavjud bo‘lgan holda esa amaldagi qonun hujjatlarida belgilangan tartibda vakolatlangan organlarni ham xabardor qilish majburiyatini o‘z zimmasiga oladi.

VIII. TOMONLARNING MULKIY JAVOBGARLIGI VA NIZOLARNI HAL QILISH TARTIBI
8.1. “Ijrochi” tovarlarni yetkazib berishni kechiktirsa yoki umuman yetkazib bermasa, har bir kechiktirilgan kun uchun majburiyatning bajarilmagan qismi miqdorining 0,5 % (foizi) miqdorida penya to‘laydi, biroq penyaning umumiy miqdori majburiyatlarning bajarilmagan qismining 50 % (foizi)dan oshmasligi kerak. Penya to‘lovlarini to‘lash shartnomaviy majburiyatlarni bajarishdan ozod qilmaydi.
8.2. Agar yetkazib berilgan tovarlar standartlarga, texnik shartlarga, xarid savdolarida taqdim etilgan namunalariga, sifat, assortiment, navi jihatidan, qonunchilikda yoki ushbu shartnomada o‘rnatilgan boshqa majburiy shartlarga javob bermasa, “Buyurtmachi” “Tovar”ni qabul qilishni va haqini to‘lashni rad etishga haqli. Bunday holatda “Ijrochi” “Buyurtmachi”ga rad etilgan tovarlar qiymatining 20 % miqdorida jarima to‘laydi hamda tovarni xarid savdolarida taqdim etilgan namunalar va sifat bo‘yicha boshqa majburiy shartlarga javob beradigan tovarga almashtirishi kerak.
8.3. “Buyurtmachi” yetkazib berilgan tovarlar uchun to‘lovni o‘z vaqtida amalga oshirmasa, “Ijrochi”ga kechiktirilgan to‘lovning har bir kuni uchun 0,4 % miqdorida penya to‘laydi, biroq penya miqdori kechiktirilgan to‘lov summasining 50 %idan ko‘p bo‘lmasligi lozim.
8.4. Ushbu shartnomada nazarda tutilgan penya va jarima sanksiyalaridan tashqari, “Ijrochi”ning shartnomada belgilangan majburiyatlari bajarilmasligi oqibatida shartnoma bekor qilinganda yoki “Tovar”ni yetkazib berish muddati bir oyga kechiktirilganda kafolat summasi “Ijrochi”ga qaytarilmaydi.
8.5. Yetkazib berilgan “Tovar” uchun byudjetdan mablag‘lar o‘z vaqtida ajratilmaganligi sababli to‘lovning kechiktirilishi uchun “Buyurtmachi” javobgar bo‘lmaydi.
8.6. Ushbu shartnoma yoki u bilan bog‘liq holda yuzaga kelishi mumkin bo‘lgan barcha nizolar va kelishmovchiliklar tomonlar o‘rtasida muzokaralar yo‘li bilan hal etiladi.
8.7. Agar tomonlar o‘zaro kelishuvga erisha olmasalar, shartnoma bo‘yicha kelib chiqadigan barcha nizolar Toshkent tumanlararo iqtisodiy sudida ko‘rib chiqilishi to‘g‘risida kelishdilar.

IX. FAVQULODDA VAZIYATLAR
9.1. Ushbu shartnomaga asosan majburiyatlarning bajarilmasligi holatlari yengib bo‘lmaydigan kuchlar (fors-major) natijasida vujudga kelganda, tomonlar o‘z majburiyatlarini bajarilmasligidan qisman yoki to‘liq ozod etiladilar.
9.2. Yengib bo‘lmaydigan kuchlar (fors-major) holatlariga tomonlarning irodasi va faoliyatiga bog‘liq bo‘lmagan tabiat hodisalari (zilzila, ko‘chki, bo‘ron, qurg‘oqchilik va boshqalar) yoki ijtimoiy-iqtisodiy holatlar (urush holati, qamal, davlat manfaatlarini ko‘zlab import va eksportni taqiqlash va boshqalar) sababli yuzaga kelgan, tomonlarga qabul qilingan majburiyatlarni bajarish imkonini bermaydigan favqulodda, oldini olib bo‘lmaydigan va tomonlardan birining majburiyatlarini bajarishiga ta’sir qiluvchi kutilmagan holatlar kiradi.
9.3. Tomonlar favqulodda vaziyatlar va ularning oqibatlarini tasdiqlovchi hujjatlarni talab qilishlari mumkin. Tegishli vakolatli organ tomonidan berilgan hujjat fors-major holatlarining mavjudligi va davomiyligini yetarli darajada tasdiqlaydi.
9.4. Shartnoma tomonlaridan qaysi biri uchun majburiyatlarni yengib bo‘lmaydigan kuchlar (fors-major) sababli bajarmaslik holati ma’lum bo‘lsa, u darhol ikkinchi tomonga bu haqda 10 (o‘n) kun ichida ushbu holatlarning vujudga kelish sabablari dalillar bilan taqdim etishi lozim.
9.5. Shartnomaga asosan majburiyatlarni ijro etish muddati yengib bo‘lmaydigan kuchlar (fors-major) amal qilgan davrga mutanosib ravishda uzaytiriladi. Agar fors-major holatlarining ta’siri 60 (oltmish) kundan ortiq davom etsa, tomonlar tashabbusiga binoan shartnoma bekor qilinishi mumkin.

X. SHARTNOMANING BOSHQA SHARTLARI
10.1. Ushbu shartnoma imzolangan va O‘zbekiston Respublikasi Iqtisodiyot va moliya vazirligi G‘aznachiligi tomonidan ro‘yxatga olingan kundan boshlab kuchga kiradi hamda tomonlar ushbu shartnoma bo‘yicha o‘z majburiyatlarini to‘liq bajarguniga qadar, _____________________ kechiktirmasdan amal qiladi.
10.2. Agar tomonlardan biri shartnoma shartlarini jiddiy ravishda buzgan bo‘lsa, ushbu shartnoma tomonlarning o‘zaro kelishuvi bilan yoki tomonlardan birining talabi asosida bir tomonlama tartibda bekor qilinishi mumkin.
Shartnoma shartlarini jiddiy ravishda buzish deb mahsulotlarni yetkazib berish uchun belgilangan muddatning bir oydan ortiq buzilishi hamda umumiy tovar hajmining 20 %idan ortig‘i belgilangan texnik talablarga javob bermaydigan holatda topshirilishi hisoblanadi.
10.3. Bir taraf shartnomani o‘zgartirish yoki bekor qilish to‘g‘risidagi taklifga ikkinchi tarafdan rad javobi olganidan keyingina yoki taklif yuborilganidan so‘ng 5 (besh) kun ichida javob olinmagan taqdirda, shartnomani o‘zgartirish yoki bekor qilish haqidagi talabni sudga taqdim etishi mumkin.
10.4. Hech bir tomon ushbu shartnoma bo‘yicha o‘z huquq va majburiyatlarini boshqa tomonning oldindan yozma roziligisiz uchinchi shaxslarga o‘tkazishga haqli emas.
10.5. Ushbu shartnomada nazarda tutilmagan masalalar O‘zbekiston Respublikasining amaldagi qonunchilik hujjatlariga muvofiq tartibga solinadi.
11.6. Ushbu shartnomaga kiritilgan har qanday o‘zgartirish, qo‘shimcha va ilovalar faqat yozma shaklda tuzilgan, har ikki tomon tomonidan imzolangan va muhrlangan taqdirdagina haqiqiy hisoblanadi.
12.7. Ushbu shartnoma ikki nusxada tuzilgan bo‘lib, har ikkisi ham teng huquqiy kuchga ega.



TOMONLARNING YURIDIK MANZILLARI VA BANK RЕKVIZITLARI:

	“BUYURTMACHI”

“” 
Manzil: 
H/r (g‘azna) ___________________________ 
Bank: “f-li
Kafolat mablag‘larini qabul qilish maxsus 
h/r: _________________________________
МFО: 00423, STIR: 310014790
Теl.: +998 (55) 501-33-53
	“IJROCHI”

________________________________________
Manzil: ________________________________ ________________________________________
H/r: ____________________________________
Bank: ___________________________________
МFО: _____________, STIR: ______________
ОKED:__________________________________
Теl: ____________________________________

	
Direktor __________________
	
Direktor __________ ___________________

	T/r
	Jihoz nomi
	Oʻlchov birligi
	soni

	1
	Doira
	dona
	8

	2
	Dutor
	dona
	8

	3
	Rubob
	dona
	8

	4
	Nay
	to‘plam
	8

	5
	G‘ijjak
	dona
	4

	6
	Tanbur
	dona
	4

	7
	D‘ombira
	dona
	4

	8
	Egovlar to‘plami
	to‘plam
	14

	9
	Bolg‘a
	to‘plam
	14

	10
	Metall uchun turli diametrli burg‘u (sverlo)
	to‘plam
	14

	11
	Kern
	dona
	14

	12
	Zubilo
	dona
	14

	13
	Chizg‘ich
	dona
	14

	14
	Otvertka (universal)
	to‘plam
	14

	15
	Ombur (o‘tkir, yassi, dumaloq jag‘li)
	to‘plam
	14

	16
	Chilangarlik qaychisi
	dona
	14

	17
	Pichoqli mato (polotno nojovochnoe)
	dona
	14

	18
	Duradgorlik arrasi
	dona
	14

	19
	Yog‘och to‘qmoq (kiyanka)
	dona
	14

	20
	Randa
	dona
	14

	21
	Go‘niya (metall burchaklik)
	dona
	14

	22
	Metr-ruletka
	dona
	14

	23
	Metall chizg‘ich
	dona
	14

	24
	Himoya ko‘zoynagi
	dona
	14

	25
	Lobzik-arra
	dona
	14

	26
	Elektrodrel
	dona
	6

	27
	Shtangensirkul
	to‘plam
	4

	28
	Charxlash dastgohi
	dona
	6

	29
	Plita (elektr yoki gazli)
	dona
	2

	30
	Mikser
	dona
	2

	31
	Xolodilnik
	dona
	29

	32
	Plita (elektr yoki gazli)
	dona
	4

	33
	Tova
	dona
	4

	34
	Go‘sht qiymalagich (elektr)
	dona
	4

	35
	Samovar (titan)
	dona
	4

	36
	Muzlatgich
	dona
	5

	37
	Muzlatgich (2 kamerali)
	dona
	1

	38
	Mikser (maxsus)
	dona
	4

	39
	Tarozi
	dona
	4

	40
	Ovqat tarqatish liniyasi
	to‘plam
	4

	41
	Bolalar (Maneken)
	dona
	6

	42
	Ayollar (Maneken)
	dona
	6

	43
	Erkaklar (Maneken)
	dona
	6

	44
	Tikuv mashinasi (maxsus stoli bilan)
	dona
	10

	45
	Tikuv mashinasi, overlog (maxsus stoli bilan)
	dona
	2

	46
	Masshtabli lineyka
	dona
	20

	47
	Lekalo
	to‘plam
	6

	48
	Santimetr lentasi
	dona
	6

	49
	Ko‘zgu
	dona
	2

	50
	 Dazmollash doskasi
	dona
	2

	51
	Dazmol
	dona
	2

	52
	Kompyuter texnikasi
	to‘plam
	28

	53
	Elektron-interaktiv doska (o‘rnatish moslamasi va texnik vositalar bilan)
	to‘plam
	2

	54
	Nusxa ko‘chirish apparati (3/1)
	dona
	14

	55
	Kompyuter texnikasi
	dona
	5

	56
	Ovoz kuchaytirgich (kolonka va mikrofon bilan)
	to‘plam
	21

	57
	Televizor (o‘rnatish moslamasi bilan)
	dona
	1

	58
	Kondisioner
	dona
	1

	59
	Kir yuvish mashinasi
	dona
	2

	60
	Tibbiy kushetka
	dona
	23

	61
	Birinchi tibbiy yordam stoli
	dona
	23

	62
	Parda (shirma)
	dona
	23

	63
	Bo‘y o‘lchagich
	dona
	23

	64
	Tibbiyot tarozisi
	dona
	23

	65
	Tibbiyot javoni
	dona
	23

	66
	Kulman (Chizma taxtasi)
	dona
	5



